ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL
PROIECT DE HOTĂRÂRE

  -   privind  prelungirea termenului în cazul contractului de închiriere suprafeţe de pajişti aflate în domeniul privat al oraşului Boldeşti-Scăeni, înregistrat sub nr. 7277/16.05.2018

Având în vedere:


-  cererea înregistrată sub nr. 474/15.01.2025 din partea locatarului Constantin Cornel prin care solicită prelungirea termenului contractului de închiriere;

-  contractul de închiriere înregistrat sub nr. 7277/16.05.2018 încheiat între Oraşul Boldeşti-Scăeni şi Constantin Cornel;
- Hotărârea Consiliului Local nr. 36/27.03.2018 privind închirierea pajiştilor situate în domeniul privat al oraşului  Boldeşti-Scăeni;

- Ordonanţa de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare;

- Ordinul 407/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;

În temeiul prevederilor art. 108 lit. c), art. 129 alin. (2) lit. c), alin. (6) lit. b), art. 139 alin. (1) şi alin. (3) lit. g) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă prelungirea termenului contractului de închiriere suprafeţe de pajişti aflate în domeniul privat al oraşului Boldeşti-Scăeni, înregistrat sub nr. 7277/16.05.2018, cu o perioadă de 3 ani, respectiv până la data 16.05.2028.

Art.2. Se aprobă introducerea în contractul de închiriere, a unei clauze referitoare la obligaţia locatarului de a permite exploatarea pajiştii în sistem dual, în condiţiile legii.
Art.3. Se împuterniceşte primarul oraşului să semneze actul adiţional la contractul de închiriere menţionat la art. 1, în condiţiile prezentei hotărâri.

Art.4. Prezenta hotărâre se comunică prin grija Serviciului patrimoniu local şi monitorizarea serviciilor publice, către locatar şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.         

